Οι ιατροί στη Θεσσαλονίκη τις δεκαετίες 1940-1950 μέσα από το Μητρώο του Ιατρικού Συλλόγου Θεσσαλονίκης
Creators: name: Κατιρλιώτου, Μαλαματένια Ιωάννη
Publisher: name: Aristotle University of Thessaloniki
Year: 2023
Subjects: Επαγγελματικός προσανατολισμός γυναικών
Προσφυγικές εγκαταστάσεις
Τίτλος ιατρικής ειδικότητας
Women’s careers guidance
Refugee settlements
Title of medical specialty

description: Η έρευνα στο αρχείο του Ιατρικού Συλλόγου Θεσσαλονίκης και η επεξεργασία των δεδομένων από το πρώτο βιβλίο Μητρώου Μελών οδήγησε στη διατύπωση αρκετών ερωτημάτων σχετικά με την παρουσία των ιατρών στην πόλη, τις δεκαετίες 1940 και 1950. Η σκιαγράφηση του ιστορικού πλαισίου αποτέλεσε απαραίτητη προϋπόθεση για την κατανόηση των στοιχείων που μελετήθηκαν. Ορισμένα από τα θέματα που απασχόλησαν κατά την ανάλυσή τους ήταν ο αριθμός των εγγεγραμμένων μελών, οι ειδικότητες που ασκούνταν εκείνη την περίοδο και το πλαίσιο χορήγησης άδειας άσκησης ή τίτλου ειδικότητας. Η συγκεκριμένη διπλωματική εργασία αποτελεί την απόπειρα να διερευνηθούν μία σειρά από ερωτήματα που σχετίζονται με τον ποσοτικό προσδιορισμό των δεδομένων του Μητρώου και την ερμηνεία της συνδυαστικής θεώρησής τους. Συνήχθησαν συμπεράσματα σχετικά με την αριθμητική κατανομή των ιατρών ως προς το φύλο ή την καταγωγή, παράμετροι οι οποίες αξιοποιήθηκαν συνδυαστικά με άλλα δεδομένα, όπως οι ειδικότητες, οι φορείς χορήγησης πτυχίου και άδειας ασκήσεως. Καθορίστηκε, επίσης, η διάρκεια της ιδιότητας ως μέλους, και κατ’ επέκταση το διάστημα της ενεργούς δράσης των ιατρών, με τον προσδιορισμό των χρόνων συνταξιοδότησης. Η ερμηνεία των αποτελεσμάτων μέσα από βιβλιογραφικές αναφορές επεσήμανε θέματα σχετικά με την εκπαίδευση και τον επαγγελματικό προσανατολισμό των γυναικών. Ο προσδιορισμός της καταγωγής συμπεριέλαβε τις ιδιαίτερες συνθήκες των προηγούμενων δεκαετιών, την πολεμική εμπλοκή και τις προσφυγικές εγκαταστάσεις. Επικουρικά, ερευνήθηκαν πίνακες στατιστικών δεδομένων που δημοσιεύτηκαν από την ΕΛΣΤΑΤ, σχετικοί με την εκπαίδευση και τον πληθυσμό. Αντίστοιχα, παρατέθηκε το νομοθετικό πλαίσιο που αφορούσε τους φορείς χορήγησης άδειας ή ειδικότητας. Η έρευνα στόχευσε στην απεικόνιση της παρουσίας του ιατρικού κόσμου στη Θεσσαλονίκη στη διάρκεια των ετών 1943-1956, με την ελπίδα να αποτελέσει το έναυσμα για αντίστοιχη μελέτη και σε επόμενες δεκαετίες.
description: The research in the archives of the Medical Association of Thessaloniki and the processing of data from the first Book of Members Registry led to the posing of several questions regarding the presence of doctors in the city in the 1940s and 1950s. The outline of the historical context was a requirement for understanding the elements studied. Some of the issues that were addressed during their analysis were the number of registered members, the specialties practiced at that time and the framework for granting a license to practice or a specialty title. This diploma thesis is an attempt to investigate a series of questions related to the quantification of the data of the Register and the interpretation of their combined view. Conclusions were drawn on the numerical distribution of doctors in terms of gender or origin, parameters which were used in combination with other data, such as specialties, degree and license awarding bodies. The duration of membership was also determined and consequently the period of activity of doctors, by determining the retirement periods. The interpretation of the results through bibliographic references highlighted issues related to women's education and vocational guidance. The determination of origin included the circumstances of previous decades, the war involvement and the refugee settlement. Statistical data tables published by Hellenic Statistical Authority, related to education and population, were investigated. The legislative framework concerning license or specialty awarding bodies was also presented. The essay aimed to represent the presence of doctors in Thessaloniki during the years 1943-1956, with the hope of triggering studies regarding the following decades.
description: Σε συνεργασία με: Ιστορίας και Εθνολογίας (Δημοκρίτειο Πανεπιστήμιο Θράκης)